section_heading: Obiteljska povijest
paragraph_text: Utemeljiteljem obitelji smatra se vlastelina Binzolu, koji se spominje u razdoblju 1226-1238. godine. Njegovo ime vjerojatno se izvodi iz jedne inačice imena Benedikt. On je 1232. sudjelovao u sklapanju ugovora između Dubrovačke općine i Mletačke Republike, kojim su regulirani međusobni odnosi, napose uloga, prava i obveze dubrovačkog kneza, koji je u to vrijeme dolazio iz redova najutjecajnije mletačke vlastele.